Displaying items by tag: perbedaan oracle
Wednesday, 15 February 2017 00:00	Perbandingan Java vs .NET	Perbandingan Java vs VB.net Khynogh.375 H&H Belted Magnum Nitro express vir die .404 Jef - JARACAL
Khynogh.375 H&H Belted Magnum Nitro express vir die .404 Jef
Post by Gert Odendaal » Sun May 26, 2013 6:15 pm
Ek gaan nou `n paar dele redigeer: Ek het weer gaan kyk na die dop van die .375 H&H Magnum teenoor die .404 Jeff in my min kennis rakende die laai van patrone dink ek hierdie kan dalk net `paar doppe wees wat saam met die 404 Jeff gekom het in die verpakking, dit sal darem soos Frederik se `n paar .404 Jeff manne , ek ingesluit baie bly kon maak as so iets moontlik kon wees. Is daar al so iets probeer, of is dit nie nodig om die wiel weer te ontwerp nie?
My teorie is soos volg: die kry ek uit Pierre van der Walt se African Dangerous Game Cartridges omtrent die oorsprong en datum van ontstaan van die .404 Jeffery (.423).
Die verduideliking handel oor n patroon dop wat ongewoon gelyk het wat in die besit van George Black van Bloemfontein was, Petr Skrela `n Suid Afrikaanse wapen/patroon versamelaar gekry het. Dit blyk toe dat Rigby wat nie die oorspronklike dop van `n .404 Jeff gehad het nie teen 1904 nie en het die .450/400x3 se rim afgedraai om in die .404 Jeff te pas.(bl 277 African Dangerous Game Cartridges, Pierre van der Walt, 2011, ISBN 978-0-620-48339-1) Maar dan moet sekerlik in ag geneem word dat die .450/400x3 nie `n .375 H&H Belted Magnum kan wees nie.
. Ek hoor baie graag van die lede wat baie meer as ek weet, hoe klink die teorie vir julle? Fotos van die oorspronklike visiere wat op die loop was toe die .404 Jeff gebou was(1930) , die loop is vervang in 1976. Die geweer is 80 jaar oud. 'n Paar fotos van die geweer ook by.
Last edited by Gert Odendaal on Sun May 26, 2013 7:39 pm, edited 3 times in total.
Re: Khynogh.375 H&H Belted Magnum Nitro express vir die .404
Post by Frederik » Sun May 26, 2013 6:34 pm
Klink soos 'n plan maar hoe size jy die 375 doppe na die 404 se lang nek toe ?
Post by Gert Odendaal » Sun May 26, 2013 6:55 pm
Frederik, dit is die vraag, ek gaan more kyk na die doppe en na Johan Greyling gaan waar hy my meer moet vertel oor die doppe wat ek saam met die .404 Jeff gekry het. Ek wil vir hom vra of die teorie waaroor ek top uitvoerbaar is. Dit is hoekom ek die stukkie hier op gesit het, ek kan natuurlik die bal heeltemal mis sit, dat dit `n absolute on waarskynlikheid is, maar ek sal graag wil weet, dit kan net `n baie interessante antwoord wees. Maar al wat tel is dat ek die pragtige geweer in die hande gekry het, die geweer is in `n besonderse mooi toestand, lekker swaar maar kort en baie hanteerbaar. Ek is regtig baie opgewonde om so `n pragstuk te kon raakloop.
Post by Frederik » Sun May 26, 2013 6:56 pm
As dit gaan werk gaan jy baie eienaars van 404 Jeff in die land baie gelukkig maak.
Hoop jou goed werk uit jy gaan lekker speel.
Post by Gert Odendaal » Sun May 26, 2013 7:54 pm
Ek wonder of dit moontlik is, ek weet daar is `n paar manne wat dit nogal sal probeer, van die manne skrik nie vir uitdagings nie, ek is seker ons gaan nog hoor van manne wat `n .375 H&H Belted Magnum opgenek en "gefireform" het om in `n .404 Jeff te pas, Suid Afrikaners is vindingryke mense...
Ek gaan more die .404 Jeff vir die eerste keer skiet, sommer met die Khynoch patrone in die pakkie, soos een van my vriende noem, dit sal miskien nie `n vinnige spoed behaal nie maar dit behoort darem die teiken raak te skiet al is die patrone baie oud... , ek kan darem die doppe weer gebruik...
Post by Wouter Roets » Sun May 26, 2013 10:36 pm
Die basis van die 375 H&H se belt meet .532 en die gedeelte net bo die belt wat eintlik die werklike breedte van die dop is meet .513. Die 404 se basis meet .545. Die 404 se dop is heelwat breer as die van die 375 H&H. Daar is geen manier wat jy 375 H&H doppe kan vuurvorm na 404 spesifikasies toe nie. Die dop sal heelwat moet uitsit en tien teen een sal hulle kraak in die vuurvormings proses. So dit is geensins aan te beveel nie en uiters gevaarlik.
Jy het n paar opsies vir doppe. Jy kan 300 en 375 Ultra Mag doppe opnek en deur n vollengte matrys sit, maar ek dink nie hulle gaan veel goedkoper wees as die 404 Jeffrey doppe nie. Kontak vir Ken Stewart in Pietersburg, hy maak feitlik enige dop. Sterkte en nogmaals geluk met die roer.
Post by Gert Odendaal » Mon May 27, 2013 5:56 am
Goeie More Wouter
Baie dankie vir die volledige antwoord, ek was te vinnig uit die blokke uit... Miskien omdat ek altyd `n geleentheid en `n moontlikheid in alle situasies wil raak sien.... Sommer gesien im my geestes-oog hoe die .404 mark se doppe wat so duur is se pryse tuimel omdat ons nou .375 H&H kan gebruik en fire-form met die gedraaide belt.... Met opgewondenheid kan`n man homself in sy eie voet skiet...ek gaan nou begin soek vir doppe, Johan Nel het voorgestel ek moet die ou voorraad aan versamelaars verkoop of ruil vir nuwe voorraad, wat `n baie goeie voorstel is . Hierdie week sal ek begin skiet met die geweer, ek wil net voel hoe dit voel om met `n .404 Jeffery te skiet.....
Post by Gert Odendaal » Fri Nov 15, 2013 8:12 pm
Wouter Roets wrote: Hallo Gert
Goeie Dag Wouter
Ek wil graag my verskoning terug trek aan jou tov dat `n .375 H&H Magnum nie na `n .404 Jeffery ge"resize " kan word nie. Dit kan gedoen word, Johan Greyling het my vandag gehelp om dit te doen. Ek plaas fotos van die .375H&H Magnum(belted) wat in net twee stappe gevorm is na `n .404 Jeffery wat pragtig in my .404 Jeffery met `n 400gn punt skiet. Ek moet nog een stap doen en dit in om die water kapasiteit van die oorspronklike .404 Jeffery te meet en dan te sien wat die verskil is tusse die twee doppe se waterkapasiteit.
Dit is regtig `n baie eenvoudige proses, ek het nou 80 x .375 H&H Magnum (belted) doppe wat ek nou gaan vorm na .404 Jeffery.
Nou is my soeke na doppe vir die .404 Jeff iets van die verlede danksy Johan Greyling se ongelooflike kundigheid.....op die tweede en derde foto kan jy sien hoe vloei die brass in die formaat van die .404 Jeff, by die tweede dop kan jy sien dat die brass nou verder gevloei het.
Hier het ek die punt wat ek van die oorspronklike .404 getrek het geseat in die dop nadat ek die kruit van die oorspronklike .404 Jeff daar ingegooi het en gekiet het , het ek `n baie mooi gevormde dop gekry.
Die hele prose maak ek nou nog baie goedkoper deur `n .404 mould te bou om gietpunte te giet wat ek uitsluitlik vir die vorming gaan gebruik en dan ook BASA gaan skiet.
Ek kort nog een foto van die belted dop wat ten volle ge fire form is , sal die foto more oplaai as ek weer doppe opnek
Heel regs is die .375 H&H Magnum belted dop soos jy dit koop, dan is daar twee doppe stappe wat gevorm is, kyk na die bubbel op die twee doppe die bubbel sak al hoe laer af. Dan is daar die laaste dop en punt is `n .404 Jeffery wat ek vir skaal gebruik het sal die .375 H&H dop wat ten volle `n .404 Jeffery nou is afneem en dit oplaai more, sal more nog meer doppe he wat klaar opgenek is en ten volle .404 Jeff is.
Ek sal die proses oplaai vir die manne wat belangstel.
Last edited by Gert Odendaal on Sat Nov 16, 2013 5:56 am, edited 4 times in total.
Post by Johan Nel » Fri Nov 15, 2013 8:19 pm
Ek lei af dat die finale vuurvorming die belt van die dop verwyder of het ek dit mis? Dit sal interessant wees om die proses te hoor, laat waai!
Post by Gert Odendaal » Fri Nov 15, 2013 8:24 pm
Nee Johan die belt bly net so ,ek sal more die foto oplaai van die .375 H&H Magnum dop wat nou tenvolle `n .404 Jeff is. Ek het punt getrek van my oorspronklike .404 jeff en die kruit oor gegooi , die punt ingesit met die seating die en geskiet, toe kom daar `n nog meer perfekte .404 Jeff(.375 H&H Magnum) dop uit. Sal more fotos oplaai van `n klomp doppe wat ek gaan maak.
Post by Frederik » Fri Nov 15, 2013 9:28 pm
Post by DWB » Sat Nov 16, 2013 7:07 am
Oom Gert, ek wil voorstel dat julle een van daai gevormde doppe in die lengte deur sny en net kyk hoe lyk die brass verspreiding en of daar nie dun plekke ontstaan nie.
7x57 - 9.3x62 - 404 Jeff - 450 Rigby
Post by Gert Odendaal » Sat Nov 16, 2013 8:35 am
Deon, ek gaan so vyf doppe vorm en dan verskeie mates van die doppe neem soos die dikte van die nek , wanddikte ens. ek sal terugkom en `n verslag plaas van wat ek gevind het.
Dit sal lekker wees om mates te vergelyk en meer te leer van hoe die koper (brass) kan vloei en kan buig onder druk en hitte en te weet hoe die prosesse onder aanvaarbare en beheerde toestande kan verander.
Ek dink net mense/herlaaers/jagters neem partykeer te veel dinge op "face value" soos dat sekere dinge nie gedoen kan word nie (die teorie dikteer) en stel nie fisies en prakties meer ondersoek in nie, ek is `n baie praktiese mens en vir my is dit `n reis om hierdie praktiese ondersoeke te doen.
Ek is besig om `n vlekvrye wors stopper te bou en met verskeie mense gesels het oor hoe om die voorste dop deel waar die wors funnel moet uitkom uit 2mm vlekvrye staal plaat uit te pers om oor die vlekvrye staal buis/pyp te pas dat ek my worsstopper kan voltooi.
Al die manne /inligtingstukke /boeke inligting het almal een beswaar/uitgewys dat vlekvrye staal op daardie dikte in plaat nie die eienskappe het om te rek nie en dat die plaat sal skeur in plaas van om te vorm. Daarvoor alleen sal ek `n pers van 30 ton nodig kry wat ek nou nie kan bekostig nie...
Ek het toe die nodige mates uitgewerk en die proses voltooi want ek wou sien of die spesifieke proses wat deur almal as onmoontlik beskou word gedoen kan word. Ek het toe `n pragtige vlekvrye staal dop uitgedruk, geen skeure, vervorming nie....so nou kan ek my worsstopper klaar bou en volgende jaar gaan jag met my .375 H&H Magnum/404 doppe.
Ek sal die manne wat belangstel in die proses op hoogte van sake hou. Miskien leer ons almal iets nuuts, aan die einde van die dag is dit net ek wat die risiko`s loop , so sit terug en geniet die reis, wie weet miskien is daar `n nog `n nuwe tegniek wat bemeester kan word.
Post by Wouter Roets » Sat Nov 16, 2013 4:46 pm
Eerstens baie geluk met jou poging aangesien dit die eerste keer is wat ek van hoor waar 375 H&H doppe suksesvol opgenek is na 404 Jeffrey toe. Ek glo dit sal verseker van baie waarde wees vir n hele klomp 404 Jeffrey eienaars sowel as ander kalibers wat op die 404 dop geskoei is.
Ek sal ook net voorstel soos Deon dat jy eers deeglik seker maak van die mates na die vuurvorming proses deur n paar doppe eers deur te sny en te vergelyk met oorspronklikes. Dit sal n mens n goeie idiee gee oor hoe suksesvol die ommeskakeling is. Vergelyk ook die mates met CIP en SAAMI s'n op die 404 Jeffrey net om doodseker te maak. Kyk oog na die vlamgat se demensies. Die laaste toets sal natuurlik wees om hierdie doppe deur ten minste tien vuur siklusse te sit op vol ladings waar moontlike probleme vorendag sal kom.
As ek raad kan gee en vir wat dit werd is sal ek fabrikate wat bekend is om aan die duk kant te wees as voog brass te gebruik soos PMP en Remington.
Nogmaals geluk met jou probeerslag en ek en ander wag in spanning vir jou terugvoer.
Post by Gert Odendaal » Sat Nov 16, 2013 7:16 pm
Baie Dankie Wouter, ek waardeer die positiewe opmerking, ek stem heelhartig saam met jou. Ek sal die gevormde doppe eers `n hele paar keer skiet en mates neem. Ek sal `n krony gebruik en so wetenskaplik as moontlik te werk gaan. Ek maak die heeltyd staat op Johan Greyling se opinies en perspektiewe. Eers as ek oortuig is dat die oorskakeling absoluut veilig en gebruikers vriendelik is sal ek die data en proses aan die lede wat belangstel oordra. Onder die voorwaarde dat ek nie aanspreeklik gehou kan word vir enige skade of verlies nie. Maar dit sal nog `n tyd neem voor ek daar kom. Ek gaan van die PMP doppe kry wat dik wande het en kyk hoe die brass vloei. Daar is nog `n deel van die proses wat ek aan werk om in twee stappe die volle vorming te kry. Nou doen ek dit eers in drie stappe om die vorming nie te jaag nie.
Ek plaas fotos van die finale vorming en sal Maandag data wat ek geneem het met die mates maar in die kluis vergeet het deurgee(volume water kapasiteit, ooreenstemmende vorming mates oor die hele dop. Self die belt het gevorm...
Die oorspronklike .404 Jeff dop en die gevormde .375 H&H Magnum dop
Die groep 2x .375 en 2x .404 Jeff bymekaar
Die headstamps, .375 WRS en .404 WRS Jeffery
Daar staan hulle sterk en saam
Hier is hulle twee saam boeties van verskillende moeders...
Post by Wouter Roets » Mon Nov 18, 2013 7:39 pm
My vorige skrywe het ek inderhaas op my vrou se i-pad by die see gedoen die naweek. Intussen het ek weer bietjie kans gehad om oor alles te dink. Eerstens wil ek glad nie afbreek maak aan wat Gert intussen vermag het nie maar sal graag net die volgende punte wil aanraak.
Dit sou baie makliker wees indien ek n prentjie kon plaas van n 375 H&H dop wat middeldeur gesny is. Ek herhaal wat ek voorheen gese het. Die belt gedeelte op die 375 H&H meet .532 en die werklike dopgedeelte net bo die belt .513. Albei hierdie gedeeltes is gelyk aan die binnekant van die dop. Met die vormings proses soos Gert dit gedoen het moes hierdie gedeelte(.513) uitsit na n mate van .545(404 Jeffrey demensie) en dit sou veroorsaak dat die brass moes wegbeweeg van sy oorspronklike posisie gelyk met die belt gedeelte aan die binnekant van die dop en uitbeweeg om saam met die belt gedeelte die nuwe .545 mate op te neem. Nou dit is nie baie vir die belt gedeelte om van .532 na .545 uit te sit nie maar wel baie vir die .513 gedeelte. Dit is n uitsetting van .032 wat heelwat is tesame met die feit dat daar nou n nuwe hegtingspunt is aan die belt genaamd aan die buitekant.
Dit is basies dieselfde om 30-06 doppe(.471) te vat en uit te blaas na 9,3x64(.507) se demensies. Hierdie is ook nie iets wat al gedoen is of aanbeveel word nie en daar is nie eers n belt ter sprake hier nie. 9,3x64 doppe was skaars in Amerika en ek is seker daar is mense wat dit probeer het. Ek weet wel van mense wat die belt afgedraai het op 375 H&H doppe en dit so gevorm het na 9,3x64 Brenneke doppe.
Nog n apek is die primer pocket sowel as die flashhole wat moontlik kan vergroot onder hierdie uitsetting proses. n Mens sal hierdie twee demensies moet meet om te sien of daar wel veranderring plaasgevind het. n Vergrote flashhole lewer heelwat meer vlamtemperatuur aan die poeier kolom wat drulvlakke heelwat kan optel. Die verandering behoort nie groot te wees nie maar kan wel probleme gee.
Gert ek se hierdie want dit is my werk hier op die forum om te sorg dat daar nie gevaarlike praktyke oorgedra word aan die publiek nie. Ek hoop regtig dat hierdie onderneming susesvol sal wees maar n mens sal regtig heelwat toetse moet doen om dit te bevestig. Soos ons altyd se om te meet is om te weet, so ons wag in spanning om die uitslae te sien.
Net so terloops is die 450-400 N.E. 3" se basismate .548 wat basies dieselfde is as die 404 Jeffrey s'n is so dit maak absoluut sin dat die dop maklik omskep kan word in n 404 dop deur die rim te verwyder. Verder is die dop amper identies aan die 404 Jeff en sal dit bitter min werk verg om hom te vorm.
Deur n paar van hierdie gevormde doppe oop te sny sal n mens mooi kan wys wat gebeur het. Deur hierdie mates dan weer te vergelyk met n oorspronklike 404 dop sal n mens ook kan sien of jy hier met die leeu se geslagsorgane speel. Case head seperation is nie n aangename ding nie, veral nie met n kaliber wat aangewend word vir goed wat trap en byt nie!
Gert ons wag in spanning vir jou terugvoer en ek se weereens dat dit great is dat jy die goed toets en ondersoek.
Post by Gert Odendaal » Tue Nov 19, 2013 5:47 pm
Dankie weereens vir jou terugvoer, soos jy verduidelik , dit is jou werk om duiwels advokaat te speel, omdat `n mens nie opgewasse is teen interne en eksterne ballastiek nie, daar is geweldige kragte wat in die prosesse aan die gang is en ek is die laatse mens wat my skuldig sal maak aan ongewenste praktyke. Ek het die proses begin/deugevoer omdat ek `n plaasvervanger vir duur .404 Jeffery doppe wil kry. Ek gaan definitief kyk na die .450 doppe en hulle pryse. As dit billik is sal ek dit gebruik om te vuur vorm. Ek het met Johan Greyling gesels oor die moontlike negatiewe resultate /gevare wat met die vorming kan gepaard gaan. Johan het aanbeveel dat ek die volgende doen:
Bou eers `n .404 Jeffery vuurvorm jig , `n ou .404 Jeffery loop wat uitgeskiet is en nie meer gebruik word nie op `n Mauser 98 aksie wat oopgemaak is en `n .404 Jeff patroon skiet, bout dit vas op `n stewige platvorm in die skiet tonnel en doen die vuurvorm werk daarmee. As daar enige foute kom sal ek ver agter die jig wees, so ek sal nie myself in gevaar stel nie(uiterste moontlikhede)
Dan kan ek die doppe wat so vol gevuur is, teminste 20x doppe , laai hulle met volle jagladings, en 400 grein giet punte, skiet die doppe elkeen ten minste 20 x skote en sny die doppe oop, neem alle moontlike mates en kyk of daar enige struktuur veranderinge plaas gevind het.
Al die toetse moet mooi uiteen gesit word en beskryf word met fotos wat duidelikheid aan die proses sal gee.
Dit is my volgende stap, dan het ons almal iets geleer en sal dan weet of die tipe vorming relevant en werkbaar is en of dit nie behoort verder tyd en materiaal te mors nie. Dit behoort `n ander demensie aan die herlaai afdeling te gee.
Ons kan soos die Amerikaners ook begin "Wild-catting" doen , miskien sal Denel ons patente uitkoop ...
Ek hoor graag van jou Wouter,
Post by Wouter Roets » Wed Nov 20, 2013 2:45 pm
Ek persoonlik sal begin deur net die doppe wat jy klaar gevuurvorm het middeldeur te sny. Met die informasie sal jy klaar kan sien of daar enige rede sal wees vir verdere investering in die proses.
Post by Stefan764 » Wed Nov 20, 2013 3:34 pm
Wouter Roets wrote: Case head seperation is nie n aangename ding nie, veral nie met n kaliber wat aangewend word vir goed wat trap en byt nie!
Dis maar die ding wat ek ook sien as ek daai knak in die dop net bo die belt kyk... Maar ek ken nie so baie van herlaai soos Wout en die ander slim manne nie so ek leer ook saam...
Post by Gert Odendaal » Wed Nov 20, 2013 8:28 pm
Ek behoort more `n kans te kry om meer doppe uit te blaas, dan sal ek hulle halveer en die resultate afneem en oplaai met `n vergelyking van gewone .404 dop( ek sal maar een opoffer ter wille van navorsing )
Dit behoort vir ons `n redelike aanduiding te verskaf of die proses enigsins verder geneem kan word en of ek na ander opsies moet begin kyk.
Post by Gert Odendaal » Thu Nov 21, 2013 3:27 pm
Goeie dag Lede:
Ek het vandag die .375 H&H Magnum dop wat gevuurvorm is oopgesny , `n gewone .375 H&H Magnum dop en `n .404 Jeffery dop.
Die .375/404 dop wat gevuurvorm is moet ek net noem dat ek `n punt van die .404 Jeffery rondte getrek het en die kruit oor gegooi het in die .375/404 gevuurde dop, die 400gn solid punt is in die dop geseat en die rondte gevuur uit my .404 Jeffery jag geweer.
Dit is dus die dop wat ek nou oopgesny het om vir die eksperiment te gebruik. In die eksperiment sal dus drie verskillende doppe gebruik word. Die .375 H&H Magnum soos gewoon. Die .375/404 dop gevuurvorm en die .404 Jeffery dop soos gewoon.( ek moes `n traan wegpik omdat ek my waardevolle Jeffery dop moes oopsny vir die eksperiment, maar ek troos my daaraan dat dit vir `n goeie doel is en terwille van kennisname vir ander lede is.)
Ek het soos volg te werk gegaan:
Die drie doppe is middel deur gesny met `n Dremel.
Die wanddiktes is met `n baie goeie "vineer" geneem, op verskillende plekke op die dop. Ek het spesifiek gekonsentreer op die deel bo die "belt" waaroor julle nie seker gevoel het nie en dit aan my uitgewys het. Daar is ook genoem dat julle vermoed dat dit die swak plek is waar julle `n "bulge" kan sien en waar "case head seperation" gaan plaasvind.
Ek wil dit ook noem dat daar gepraat is van `n "bulge" bokant die "belt" wat deur die foto uitgelig is. Die deel is nie `n "bulge' nie, die spesifieke foto is baie misleidend, as ek die rondte in my hand hou dan kom die deel nie voor as `n "bulge" nie. Ek vermoed die kamera buig die lug op daardie hoek, want as jy die dop in jou hand vashou is dit `n egalige hoek wat oploop na die res van die dop liggaam toe.
In die fotos sal die volgende waargeneem word:
Elke dop het `n beskrywing om aan te dui watter dop is watter dop. Die mates wat van die wande geneem word kan op die digitale skerm van die "vineer " gesien word. Die "vineer " is elke keer gezero, die Afrikaanse fotos is in millimeters gemeet.
Ek het die Amerikaanse/Engelse fotos in duime gemeet en is so aangetoon vir die Engelse en Amerikaanse forums.
Op die papier wat die verskillende doppe aandui kan die diameter van die "flash holes" ook gesien word want dit was ook `n punt van bekommernis vir die lede. Dat die diameter van die "flash hole" kon vergroot wat die slagdoppie se vlam hitte kon laat toeneem en die kruit vinniger en warmer laat ontbrand wat dan groter druk vlakke kon tot gevolg he. Ek kom later na die punt toe terug.
Die fotos sal el by die resultate deel aandui.
Die toetse/mates is so akkuraat as moontlik geneem, die proses is so afhanklik as moontlik gedoen, mates is deur twee verskillende persone geneem en deur `n derde persoon bevestig. Daarom kan dit omonwonde gestel word dat die toetse werklik betroubaar en deurdag gedoen is en as die waarheid en net die waarheid alleen geag kan word.
Hiermee dan die resultate van die proses wat vooraf gegaan is deur `n .375 H&H Magnum dop te vuurvorm om in `n .404 (.423) Jeffery kamer te pas. Die doppe soos in die eksperiment gebruik gaan word (uiteluit die volle rondte wat in die fotos voorkom):
Ek gaan in `n volgende insetsel die resultate bekendmaak. Die resultate sal gesien kan word in die verskille in wanddiktes wat op die skuifpasser se digitale venster verskyn.
Post by Gert Odendaal » Thu Nov 21, 2013 4:09 pm
Ek plaas nou fotos van die verskillende wand-diktes van elke dop. Ek sal vorentoe meer inligting deurgee maar die fotos behoort die antwoorde op julle vrae te verskaf.
Die drie doppe wat gesny is:
Hou ingedagte dat die skuif passer(vineer) ge-zero is nadat die mates van die .375 H&H Magnum se dopwand dikte gemeet is, dus sal die lesing op eenvolgende dop wand dikte net die verskil aandui van die vorige dop wand dikte.
Die .375 H&H Mahnum dop met die wand dikte mates
Die .375/404 dop se wand dikte:
Die .404 Jeffery dop wand-dikte
Die .375 H&H Magnum dop en .375/404 dop wat deurgesny is baie naby aan mekaar dat die lede kan sien dat daar na dopvorming meer as genoeg koper plaat materiaal is wat sal sorg dat daar nie enige "head seperation" sal plaasvind nie. Die vuur vorming van die .375 H&H Magnum dop kan sonder enige nadelige gevolge ge-vuurvorm word om in `n .404 Jeffery kamer te pas.
In die laaste foto kan ook gesien word dat daar verskillende kruit gebruik word in die .375 H&H Magnum wat donker bruin is aan die binnekant en die .374/404 dop wat weer `n heel ander kleur het.
Die dopmates het exponensieel/in verhouding uitgesit om nog steeds dik wande daar te stel in die .375/.404 dop vuur vormings proses. Ek kan dus voortgaan met die volgende stap en dit is om 10x vuur gevormde doppe te neem, hulle volle ladings te laai en met `n 400gn punt te skiet tot daar krake in die nek en dop verdeling plaasvind. Dit behoort vir my `n aanduiding te gee hoeveel keer ek die doppe kan herlaai voor ek die nekke moet uitgloei.
Ek hoor graag van julle en asb. gee julle opinies, dit kan my net meer insig verskaf.
Post by Wouter Roets » Fri Nov 22, 2013 9:06 am
Die resultate lyk voorlopig heel belowend en ek glo dit baan die weg vir verdere toetse.
So n paar vra/voorstelle as ek mag. Dit lyk op die foto's asof die twee 375 doppe nie dieselfde maak is nie. Hierdie word gebasseer op die vorm van die aambeeld. Kan jy net hierdie bevestig asb aangesien dit belangrik is om die eksperiment gedeelte altyd te meet aan die basis wat dan dieselfde moet wees. Vervaardigers se mates en vorms van hulle doppe is nie dieselfde nie so dit sal belankrik wees om hierdie dieselfde te kry.
Wanneer n mens hierdie metings werk doen sal die gebruik van n micrometer die aanbevole roete wees om te gaan. Kyk of jy nie een in die hande kan kry nie. Meet dan die hele dop tot bo. Met ander woorde meet die web gedeelte net bo die basis(soos jy gedoen het), die middle van die dop en dan die nek gedeelte. Ek sal voorstel dat hierdie gedeeltes nie sommer minder as 0.375" moet meet nie.
n Mens sal ook nou met die verdere herlaai proses kan sien of die primer pockets enigsins gerek het met die vuurvormings proses. Hierdie sal n belangrike aspek wees in hierdie hele toets. Vir die toets sal dit ook belangrik wees dat die ladings redelik naby aan maksimum moet wees. Dit help nie veel n mens gebruik lae ladings nie aangesien dit nie genoeg druk op die doppe gaan sit nie. Ek sal ook voorstel dat die doppe elke keer voledig gevullsize word om sodoende die doppe die maksimum te werk. Die hele proses moet as n stress toets gesien word.
Dit sal interessant wees om te sien of daai ring gedeelte net bo die belt sal weggaan met die verdere gebruik van die dop. Jy kan ook skree vir n lading met hierdie doppe. Ek sal begin om 75gr S355 saam met n 400gr koeel te hardloop.
Gert die dinge lyk heel goed tot nou toe so kom ons hou duim vas dat dinge mooi sal uitdraai.
Post by vriell » Fri Nov 22, 2013 12:13 pm
Gert,Gaan jy gebruik maak van "annealing" een of ander tyd in die proses?
Post by Gert Odendaal » Fri Nov 22, 2013 8:07 pm
vriell wrote: Gert,Gaan jy gebruik maak van "annealing" een of ander tyd in die proses?
Ek verstaan dat ek die doppe moes anneal voor ek met die proses begin het. Ek sal dit doen met enige verdere toetse.
Ek waardeer die terugvoer en voorstelle. Wat ek nou ook wil voorstel is dat ek eers `n .404 loop in die hande kry wat uitgeskiet is, dan `n kamer ruim waarin `n .404 Jeffery dop sal pas , dit op `n swaar stabiele raam vassweis en die doppe so vuur vorm op maksimum ladings soos jy voorstel.
Ek wil regtig kyk of die proses werklik kan werk sonder om `n persoon, of `n geweer skade te berokken. Ek hou ook in gedagte dat veiligheid ook `n groot deel van die proses moet onderskryf, hierdie proses is soos jy genoem het nog nooit gedoen nie.
Ek het goeie resultate bereik met die eerste rondte, as ek na maksimum ladings toe gaan wil ek dit op die veiligste moontlike manier doen, dit sluit in om dit in `n vuur vorm "jig" te doen wat geen beweging gaan toelaat nie.
Ek gaan solank begin om die vuur vorm werk vir die eerste twee stappe te doen met die 12.6gn MP200 poeier en mieliemeel, dit sal die dop uitblaas tot omtrent 95% dopvorming, dan sal ek al die doppe verder vuurvorm met `n gietpunt (400gn) en maksimum ladings in die "jig". Dan kan ek kyk vir enige defekte of dop skeiding.
Ek sal weer fotos plaas wanneer ek die proses begin en afhandel.